_”Nimas garwaning pun kakang, Citra Hoyi. Mangkene mulyane rasaku nganti ora bisa digambarake nganggo wewujudan apa wae , sabab nggonku duwe gegayuhan ingkang mokal kasembadan ewadene dadi kasunyatan . Kaya ta lelakone pun kakang duking wingi nggonku tinilar mukswa dening rama – ibu . Miturut para brahmana kabeh wus tumekaning seda, nanging aku duwe panganggep yen rama ibuku mukswa. Marga rama ibuku sawijining garwa lan guru laki ingkang wus tetunggalan kawruh lan ngelmu kasampurnan, padha-padha siswane Pandhita ing Sokalima ingkang apeparab Resi Druna . Dene wong tuwaku kang wis padha mukswa biyen angedhaton ing tanah Nisadha ya ing Paranggelung ajejuluk Prabu Palgunadi . Sedane nalika semana miturut dedongengane para sesepuh kang maksih sugeng tandhing perang lan pamadyaning Pandhawa ingkang akekasih Raden Janaka , padha-padha siswane eyang Pandhita Druna . Kanjeng rama tumekeng seda , kanjeng ibu sumusul alampus dhiri . Nganti dewasane pun kakang wus ora bisa nungkuli kaya ngapa ta wujude rama lan ibu , mung kari nemu